മുഈനലി തങ്ങളുടെ വിവാദ പരാമര്ശം ചര്ച്ച ചെയ്യുമെന്ന് സാദിഖലി തങ്ങള് മലപ്പുറം: പി.കെ. കുഞ്ഞാലിക്കുട്ടിക്കെതിരായ ഹൈദരലി തങ്ങളുടെ മകനും യൂത്ത്ലീഗ് ദേശീയ വൈസ് പ്രസിഡന്റുമായ പാണക്കാട് മുഈനലി ശിഹാബ് തങ്ങളുടെ വിവാദ പരാമര്ശം ചര്ച്ച ചെയ്യുമെന്ന് മുസ് ലിം ലീഗ് മലപ്പുറം ജില്ല അധ്യക്ഷന് സാദിഖലി തങ്ങള്. പാണക്കാട് കുടുംബത്തിനും പാര്ട്ടിക്കുള്ളിലും ചര്ച്ച നടത്തിയ ശേഷം ഈ വിഷയത്തില് പ്രതികരിക്കാമെന്നും അദ്ദേഹം പറഞ്ഞു.ഹൈദരലി തങ്ങളുമായി കൂടിയാലോചിക്കേണ്ടതുണ്ട്. പാണക്കാട് കുടുംബത്തിന്റെ പലരും സ്ഥലത്തില്ല. ലീഗ് നേതാക്കള് കൂടി എത്തിയ ശേഷം നാളെ യോഗം ചേരുമെന്നും സാദിഖലി തങ്ങള് മാധ്യമങ്ങളോട് പറഞ്ഞു.ലീഗ് അധ്യക്ഷന് പാണക്കാട് ഹൈദരലി തങ്ങളെ എന്ഫോഴ്സ്മെന്റ് ഡയറക്ടറേറ്റിനു മുന്നില് വരുത്തിയതിന് ആസ്പദമായ കാര്യങ്ങളുടെ പൂര്ണ ഉത്തരവാദിത്തം പി.കെ. കുഞ്ഞാലിക്കുട്ടിക്കാണെന്നാണ് മുഈനലി തങ്ങള് ആരോപിച്ചത്. പാര്ട്ടി പത്രമായ ചന്ദ്രികക്കെതിരായ ആേരാപണങ്ങളുടെ നിജഃസ്ഥിതി വിശദീകരിക്കാന് വിളിച്ച വാര്ത്തസമ്മേളനത്തില് ലീഗിെന്റ അഭിഭാഷക വിഭാഗമായ കേരള ലോയേഴ്സ് ഫോറം സംസ്ഥാന പ്രസിഡന്റ് അഡ്വ. മുഹമ്മദ് ഷായോടൊപ്പം പങ്കെടുത്താണ് കുഞ്ഞാലിക്കുട്ടിക്കെതിരെ മുഈനലി ആഞ്ഞടിച്ചത്.40 വര്ഷമായി പാര്ട്ടി ഫണ്ട് കൈകാര്യം ചെയ്യുന്നത് പി.കെ. കുഞ്ഞാലിക്കുട്ടിയാണ്. അദ്ദേഹം പല തവണ മത്സരിച്ചപ്പോള് ചെലവാക്കിയ ഫണ്ടിന് കണക്കില്ല. പാര്ട്ടി ഒരു വ്യക്തിയില് കേന്ദ്രീകരിക്കുന്നതുകൊണ്ടാണ് ഇങ്ങനെ സംഭവിക്കുന്നത്. പിതാവ് ഹൈദരലി തങ്ങള് മാനസിക സമ്മര്ദങ്ങള്ക്കടിപ്പെട്ടാണ് രോഗാവസ്ഥയിലായതെന്നും മുഈനലി വികാരാധീനനായി വിശദീകരിച്ചു.പാര്ട്ടി രക്ഷപ്പെടണമെങ്കില് കാതലായ പുനര്വിചിന്തനം ആവശ്യമാണ്. പഴയ അവസ്ഥയിലേക്ക് പാര്ട്ടിയെ തിരികെ കൊണ്ടുപോകേണ്ടതുണ്ട്. ഇതിന് ആരും മുന്നിട്ടിറങ്ങിയില്ലെങ്കില് പിതാവിെന്റ അവസ്ഥയാവും ഉണ്ടാവുക. പാണക്കാട് കുടുംബത്തിന്റെ ചരിത്രത്തില് ഇത്തരം സാമ്ബത്തിക ആരോപണത്തിനു മുന്നില് നില്ക്കേണ്ടി വന്നിട്ടില്ലെന്നും മുഈനലി ചൂണ്ടിക്കാട്ടി.